મુંબઈમાં લોકલ તથા બહારગામની ટ્રેન સેવા રાબેતા મુજબ ચાલી રહી છે. ‘બેસ્ટ’ કંપનીની લોકલ બસ સેવા પણ નોર્મલ છે. પરંતુ હિંસા થવાના ડરે કેટલાક વિસ્તારોમાં દુકાનદારોએ દુકાનો બંધ રાખી છે તો બીજા ઘણા વિસ્તારોમાં દુકાનો ખુલ્લી જોવા મળી છે. રસ્તા પર ટ્રાફિક ઓછો છે અને ઘણી ખાનગી ઓફિસોએ રજા રાખી હોવાથી લોકલ ટ્રેનોમાં ભીડ પ્રમાણમાં ઓછી હતી. શાળાઓને બંધ રાખવાની ગઈ કાલે જ જાહેરાત કરી દેવામાં આવી હતી.